**Njoftim për konsultimin publik, lidhur me:**

Dokumenti i Politikës “Agjenda Kombëtare e Reformave 2024 – 2027” në kuadër të instrumentit të BE për Facilituesin e Reformave dhe Rritjes 2024-2027, të Planit të Ri të Rritjes për Ballkanin Perëndimor, të Bashkimit Europian”, miratuar më 14 Maj 2024

Dokumenti është hartuar në kuadër të instrumentit të BE për mbështetjen e Reformave dhe Rritjen 2024-2027 (Reform and Growth Facility), si kusht për sigurimin e mbështetjes financiare në kuadër të Planit të Ri të Rritjes për Ballkanin Perëndimor të BE.

Dokumenti i Politikës “Agjenda Kombëtare e Reformave 2024 – 2027” në kuadër të instrumentit të BE-së për Facilitimin e Reformave dhe Rritjes 2024-2027, konsiderohet si një instrument kyç që do të nxisë më tej përgatitjet ekonomike të orientuara nga tregu për përshpejtimin e hyrjes së ekonomisë shqiptare në tregun unik të BE-së dhe drejt arritjes së konvergjencës me vendet anëtare të BE-së, përmes mbështetjes për arritjen e objektivit të dyfishimit të rritjes ekonomike.

Qëllimi i hartimit të këtij dokumenti është të paraqesë masat kryesore që vendi ynë ndërmerr në procesin që lidhet me mbështetjen për përshpejtimin e konvergjencës socio-ekonomike të Shqipërisë me Bashkimin dhe integrimin e saj në Tregun Unik të BE-së, përmes konsolidimit të rritjes ekonomike. Objektivat konkrete që synohen të arrihen përmes këtij kriteri politikash (në 5 fusha prioritare) janë: rritja e konkurrueshmërisë dhe qeverisjes ekonomike kombëtare; rritja e efikasitetit dhe transparencës së shtetit të së drejtës; transformimi digjital i arsimit për të nxitur zhvillimin e një fuqie punëtore të kualifikuar; krijimi i njё mjedisi digjital të sigurt, të qёndrueshёm dhe të aksesueshëm, sidomos me fokus modernizimin e shërbimeve publike; avancimi me sigurinë energjetike, qëndrueshmërinë e energjisë dhe integrimin e tregut tonë me atë rajonal dhe atë të BE-së, përmirësimi i klimës së biznesit dhe kapitalit human.

Qëllimi i këtij njoftimi është konsultimi publik, me ekspertë të fushës dhe shoqërinë civile, sidomos grupet e interesit (palët e interesuara), duke plotësuar të gjitha kërkesat respektive sipas kuadrit ligjor për konsultimin publik.

Palët e interesuara janë të ftuara për të paraqitur komentet dhe rekomandimet e tyre për këtë dokument të politikës, brenda 20 ditëve pune nga data e shpalljes së këtij njoftimi, në adresën e email-it: elfrida.cuku@kryeministria.al

Njoftimi për konsultimin publik dhe “Dokumenti i Politikës “Agjenda Kombëtare e Reformave 2024 – 2027” në kuadër të instrumentit të BE për Facilitimin e Reformave dhe Rritjes 2024-2027, gjenden në linkun e mëposhtëm:

1. Njoftimi për konsultimin publik

2. Dokumenti i Politikës “Agjendën Kombëtare e Reformave 2024 – 2027” në kuadër të instrumentit të BE për Facilitimin e Reformave dhe Rritjes 2024-2027.